**PRAVILA ZA IZRADU SEMINARSKOG RADA IZ PREDMETA OKSIDATIVNI STRES U HUMANOJ PATOLOGIJI – STUDIJSKI PROGRAM FARMACIJA – MEDICINSKI FAKULTET UNIVERZITETA CRNE GORE**

**UVOD**

Ciljevi izrade seminarskog rada su:

• upoznavanje studenta sa određenom oblašću naučne discipline kroz detaljniju razradu jedne teme iz te oblasti

• priprema studenta za pisanje samostalnih radova: eseja, stručnog rada, diplomskog rada i sl.

Studentu se pruža prilika da savlada osnove samostalnog naučnog i stručnog rada, formu i stil pisanja.

Izrada seminarskog rada se dijeli na nekoliko faza:

1. Izbor teme i priprema za rad

2. Obrada literature

3. Pisanje rada

4. Slanje rada

5. Ocenjivanje rada

**TEME SEMINARSKIH RADOVA**

|  |  |  |  |
| --- | --- | --- | --- |
| **R. br.** | **Br. indexa** | **Ime i prezime** | **Tema za seminarski rad** |
| 1 | 5/18 | Dalila Selmanović | Melatonin kao antioksidans |
| 2 | 13/18 | Nikola Milićević | Karcinom kolona – oksidativni stres i DNK mutacije |
| 3 | 20/18 | Sara Vukićević | N-acetil cistein kao antioksidans |
| 4 | 22/18 | Tamara Pantović | Nrf2 i oksidativni stres |
| 5 | 25/18 | Petar Milatović | Antioksidansi u liječenju Alchajmerove bolesti |
| 6 | 27/18 | Marija Vučinić | Oksidativni stres i Daunov sindrom |
| 7 | 28/18 | Ana Božinova | Oksidativni stres i HIV |
| 8 | 29/18 | Isidora Bjelajac | Oksidativni stres i amiotrofična lateralna skleroza |
| 9 | 33/18 | Andreja Milačić | Oksidativni stres i hronična bubrežna insuficijencija |
| 10 | 38/18 | Milica Lučić | Oksidativni stres i dijabetična nefropatija |
| 11 | 2/17 | Darinka Đurović | Uloga oksidativnog stresa u nastanku insulinske rezistencije |
| 12 | 6/17 | Ajdin Kalamperović | Oksidativni stres i anksioznost |
| 13 | 26/17 | Danijela Ašanin | Oksidativni stres i acnae vulgaris |
| 14 | 31/17 | Selma Tuzović | Oksidativni stres i bipolarni poremećaj |
| 15 | 35/17 | Jovana Brnović | Oksidativni stres i šizofrenija |
| 16 | 41/17 | Milica Dabović | Oksidativni stres u miokardijalnoj ishemiji |

**OBRADA LITERATURE**

Nakon upoznavanja sa temom, student pristupa pregledu i proučavanju literature. Prethodno proučavanje literature pomaže u upoznavanju metoda rada na odabranom području, razmišljanju o činjenicama koje treba obraditi. Na osnovu pročitane literature, kandidat treba da izgradi pregled i svoj stav prema rezultatima u datoj oblasti.

Kao referentan izvor literature, studentima treba da posluži PUBMED (<https://www.ncbi.nlm.nih.gov/pubmed>) a na prvom predavanju biće objašnjeni principi preuzimanja radova iz ove baze.

**PISANJE RADA**

1. Seminarski rad treba da bude napisan na oko 15 stranica.

2. Prored u tekstu rada treba da bude 1,5 (1,5 Lines), font Times New Roman 12 pts, na papiru formata A4 (210×297 mm). Za fusnote je potrebno odabrati veličinu slova 10 pts. Lijeva margina treba biti 3 cm a ostale 2 cm.

3. Na prvoj (naslovnoj) strani treba upisati na vrhu UNIVERZITET CRNE GORE – MEDICINSKI FAKULTET – STUDIJSKI PROGRAM FARMACIJA (jedno ispod drugog, Times New Roman 16, Bold), u sredini TEMA rada (Times New Roman 16, Bold), ispod u sredini SEMINARSKI RAD (Times New Roman 14), ispod toga, sa lijeve strane ime i prezime mentora (Doc. dr Snežana Pantović), sa desne strane ime i prezime studenta i broj indeksa studenta (Times New Roman 12), a na dnu korica na sredini Podgorica, mjesec i godina izrade (Times New Roman 12).

4. Na posebnim stranicama slijedi:

- Sadržaj (Times New Roman 14, Bold)

- Novo poglavlje (Times New Roman 14, Bold)

- Numeracija seminarskog rada započinje sa tekstom u poglavlju Uvod.

*Još neka pravila pri pisanju radova*

Prilikom pisanja rada treba obratiti pažnju i na sljedeće:

- Pasus ne može sadržavati samo jednu rečenicu.

- Iza svake riječi slijedi jedan razmak.

- Iza svakog znaka interpunkcije (tačka, upitnik, uzvičnik, zarez, dvije tačke, tačka zarez) slijedi jedan razmak.

- Znakovi interpunkcije, znak za procenat i sl. pišu se zajedno sa riječju ili brojem iza kojeg slijede tj. bez razmaka; posle tih znakova u rečenici slijedi jedan razmak.

- Skraćenice mjernih jedinica odvojene su jednim razmakom od broja koji im prethodi i razmakom od riječi koja slijedi.

- Navodnici na početku navoda i otvorena zagrada pišu se zajedno sa riječju ispred koje se nalaze tj. bez razmaka; navodnici na kraju navoda i zatvorena zagrada pišu se zajedno sa riječju iza koje se nalaze tj. bez razmaka.

- Ako iza neke riječi dolazi tekst u zagradi, između te riječi i početka zagrade stavlja se jedan razmak.

- Crtica se piše zajedno sa riječima između kojih stoji, ako se radi o složenici (npr.: fizičko- hemijski), a odvojeno ako se koristi u neku drugu svrhu.

- Skraćenice u tekstu se pišu u maloj zagradi nakon navođenja njihovog punog značenja, a onda se u daljem tekstu koristi samo skraćenica (npr.: „Svjetska zdravstvena organizacija (SZO) ...“).

- Za isticanje pojedinih djelova teksta preporučuje se upotreba kurziva (*italic*).

- Svi latinski nazivi pišu se upotrebom kurziva (italic) (npr. *Aspergillus niger*).

Djelovi seminarskog rada su:

**Uvod** - treba da opiše problem, tj. da započne prikazivanje osobina i značenja odabranog područja rada, i da nastavi bližim određivanjem svrhe i predmeta istraživanja.

**Teorijski dio** je prikaz do sada poznatih činjenica o odabranoj temi. Kako je Seminarski rad dio školovanja studenta, u teorijskom delu se može opisati i opširniji teorijski pristup problemu, pri čemu student može koristiti i određene udžbenike, prikazati neki ključni grafikon ili šemu, i **sve** (!!!) propratiti **tačnom bibliografskom referencom** (!!!) koja odgovara izvoru informacije. Teorijski dio sadrži prikaz do tada objavljenih radova. Posebnu pažnju treba obratiti na novije originalne publikacije i na pregledne radove. Ovaj dio seminarskog rada može biti podijeljen na više cjelina, pravilno numerisanih. Svi grafici, tabele i drugi prilozi trebaju biti umetnuti u glavni tekst, a pri tome moraju biti pravilno numerisani.

**Zaključak ili Zaključci** (ako ih ima više) je poglavlje u kojem se iznose najvažniji rezultati rada. Zaključke treba dati što tačnije, kratko i jasno, i svaki ukratko argumentovati. Zaključci se pišu na najviše dve stranice.

**Literatura (Reference)** je poglavlje u kojem se navode sve bibliografske reference koje su citirane u čitavom tekstu seminarskog rada.

Reference su veoma važan dio svakog rada. One moraju biti navedene striktno u skladu sa uputstvima ispod, uniformno i bez odstupanja. Neuniformno navođenje referenci (korišćenje više različitih stilova ili korišćenje pogrešnog stila) **diskvalifikuje** rad iz ocjenjivanja! Preporučuje se korišćenje nekog od softvera za unos referenci.

Maksimalan broj referenci je 50, a minimalni je 20.

Reference treba numerisati redosljedom kojim su prvi put navedene u tekstu.

Redosljed reference navesti u uglastim zagradama [ ] nakon citata.

Na primjer: “...ovako se navodi literatura [1].”

• Članci u naučnim časopisima:

Halpern SD, Ubel PA, Caplan AL. Solid-organ transplantation in HIV- infected patients. *N Engl J Med*. 2002;347:284-7.

\*navedite sve autore. Ukoliko ima više od 6 autora, navedite prvih 6 i dodajte “et al”.

Rose ME, Huerbin MB, Melick J, Marion DW, Palmer AM, Schiding JK, et al. Regulation of interstitial excitatory amino acid concentrations after cortical contusion injury. *Brain Res*. 2002;935(1-2):40-6.

• Monografija:

Blume WT, Kaibara M. Atlas of adult electro-encephalography. New York: Raven Press; 1994.

• Poglavlje u knjigama:

Maisch B, Ristic AD, Funck R. Dilated cardiomyopathies and congestive heart failure. In: Singal PK, Dixon IMC, Kirshenbaum LA, Dhalla NS, editors. Cardiac Remodeling and Failure. Boston-Dordrecht- London: Kluwer Academic Publishers; 2003. p.35-65.

• Knjige:

Seferovic PM, Spodick DH, Maisch B, editors. Pericardiology: Contemporary Answers to Continuing Challenges. Beograd: Nauka; 2000.

**Tokom izrade rada studenti imaju pravo na konsultacije sa svim članovima Katedre.**

**SLANJE RADA**

Prva (radna) verzija rada se predaje do kraja desete radne sedmice. Rad se predaje štampan (black-white), nekoričen. Rad će potom u toku tri sedmice od datuma predaje biti pregledan i vraćen sa sugestijama, nakon čega se konačna verzija rada (štampan primjerak rada u black-white štampi, nekoričen, sa CD-om na kojem je narezana Word i PDF verzija rada) predaje do kraja semestra.

**OCJENJIVANJE RADA**

Maksimalan broj bodova koji se može ostvariti je 30. Svaki rad se boduje prema unaprijed definisanim kriterijumima, i to na sljedeći način:

1. Predaja rada u vremenski definisanom roku – 2 boda;

Svaki dan kašnjenja donosi po 0,5 kaznenih bodova.

2. Ispunjen kriterijum za broj stranica – 2 boda;

3. Ispunjen kriterijum za broj referenci – 3 boda;

4. Usaglašenost naslova i sadržaja rada – 1 bod;

5. Obim uvoda:

- veoma sažet ili preobiman u odnosu na druge djelove rada – 0 bodova;

- nedovoljno proporcionalan u odnosu na druge djelove rada – 0,5 bodova;

- urađen približno proporcionalno u odnosu na druge djelove rada – 1 bod;

- urađen proporcionalno u odnosu na druge djelove rada – 1,5 bod;

- maksimalno proporcionalan u odnosu na druge djelove rada – 2 boda.

6. Prikaz strukture rada:

- nedovoljno jasno i koncizno prikazani samo pojedini djelovi rada – 0,5 bodova;

- djelimično jasno i koncizno prikazan veći broj djelova rada – 1 bod;

- uglavnom jasno i koncizno prikazan veći broj djelova rada – 1,5 bod;

- jasno i koncizno prikazani svi djelovi rada – 2 boda;

- veoma jasno i koncizno prikazani svi djelovi rada – 3 boda.

7. Kompozicija djelova rada i njihova povezanost:

- samo pojedini djelovi rada dobro razrađeni, nedovljna logička i sadržajna povezanost – 1 bod;

- djelimično dobro razrađeni djelovi rada, zadovoljavajuće logički i sadržajno povezani – 2 boda;

- uglavnom dobro razrađeni djelovi rada, zadovoljavajuće logički i sadržajno povrzani – 3 boda;

- veoma dobro razrađeni djelovi rada, logički i sadržajno povezani – 4 boda;

- odlično razrađeni djelovi rada, logički i sadržajno povezani – 5 bodova.

8. Ispoštovani tehnički zahtjevi rada (font, numeracija, sadržaj i sl.) – 1 bod;

9. Izbor referenci:

- neadekvatan izbor referenci – 0 bodova;

- uglavnom adekvatan izbor referenci – 1 bod;

- adekvatan izbor referenci – 2 boda.

10. Citiranost u tekstu:

- povremeno – 0,5 bodova;

- u većem dijelu rada – 1 bod;

- u svakom dijelu rada ali ne u adekvatnoj mjeri – 2 boda;

- u svakom dijelu rada u adekvatnoj mjeri – 4 boda.

11. Jezgrovitost:

- samo mali dio jezgrovito napisan, česta ponavljanja i znatan dio teksta nepotreban – 0 bodova;

- djelimično jezgrovito napisano, sa povremenim ponavljanjem i čestim pisanjem nepotrebnog – 0,5 bodova;

- uglavnom jezgrovito napisano, sa minimalnim ponavljanjem i povremenim pisanjem nepotrebnog – 1 bod;

- veoma jezgrovito napisano, bez ponavljanja i pisanja nepotrebnog – 2 boda;

- maksimalno jezgrovito napisano, bez ponavljanja i pisanja nepotrebnog – 3 boda.

12. Zaključak seminarskog rada:

- nedovoljno jasno i nedovoljno koncizno napisan – 0 bodova;

- djelimično jasno i djelimično koncizno napisan – 0,5 bodova;

- prilično jasno napisan ali nedovoljno koncizan – 1 bod;

- jasno i koncizno iznijeti svi ključni elementi zaključka – 1,5 bod;

- veoma jasno i koncizno iznijeti svi ključni elementi zaključka – 2 boda.

-